บาทเปิด 31.46 บาทต่อดอลลาร์
เงินบาทเปิดตลาด 31.46 บาทต่อดอลลาร์  มองกรอบวันนี้ 31.40-31.55 ตลาดกังวลสหรัฐฯ จัดเก็บภาษีนำเข้าเหล็กและอลูมิเนียม-จับตาเงินเฟ้อไทย
2 มี.ค. 2561

เงินบาทเปิดตลาด 31.46 บาทต่อดอลลาร์  มองกรอบวันนี้ 31.40-31.55 ตลาดกังวลสหรัฐฯ จัดเก็บภาษีนำเข้าเหล็กและอลูมิเนียม-จับตาเงินเฟ้อไทยนักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.46 บาท/ดอลลาร์ อ่อนค่าจากเย็นวันพุธ (28 ก.พ.) ที่ปิดตลาดอยู่ที่ 31.44 บาท/ดอลลาร์"ตลาดเกิดความกังวลกรณี"ทรัมป์"ประกาศจะขึ้นอัตราภาษีเหล็กกล้าและอลูมิเนียมในสัปดาห์หน้า โดยมาตรการดังกล่าวมีเป้าหมายที่จะปกป้องอุตสาหกรรมของสหรัฐฯ ทำให้ตลาดเกิดความกังวลว่าคู่ค้าหลักๆ อาจจะตอบโต้ รวมถึงไทยก็อาจจะโดนหางเลขจากเรื่องนี้"นักบริหารเงิน กล่าวนักบริหารเงิน คาดว่า วันนี้เงินบาทจะเคลื่อนไหวในกรอบ 31.40-31.55 บาท/ดอลลาร์ขณะที่วันนี้จะมีรายงานตัวเลขเงินเฟ้อของไทยประจำเดือน ก.พ.61